Asko Kase

**Asko Kase** (sündinud 26. veebruaril 1979 Tallinnas) on eesti filmilavastaja, tele- ja montaažirežissöör.

## Elukäik
Asko Kase õppis Tallinna 20. Keskkoolis ja gümnasistina Tallinna Bakalaureuse Erakoolis. Aastal 1997 õppis Akadeemia Nordis majandus- ja õigusteadust, kuid loobus sellest hobifilmide loomise kasuks. 

1998. aastal astus Asko Kase Tallinna Pedagoogikaülikooli telerežii erialale, näitleja Toomas Lõhmuste ja režissöör Vilja Palmi audiovisuaalse kunsti kursusele. Ülikooli lõputööks valmis lühifilm "Kooma" (2004), mis võitis hobi- ja tudengifilmide festivalidel kokku 27 auhinda. Aastatel 2006–2008 osales Asko Kase Tallinna Ülikooli Balti Filmi- ja Meediakooli esimese rahvusvahelise filmiõppeprogrammi magistriõppes, režissöör Boris Frumini mängufilmi režii ja lavastamise meistrikursusel.

Asko Kase on töötanud mitmes filmi- ja teleproduktsioonifirmas filmirežissöörina. Tema peamised koostööpartnerid produtsentidena on olnud Artur Talvik, Tuuli Roosma ja Karmo Kaasik. Asko Kase on lavastanud arvukalt reklaamfilme ja telesaateid ning loonud mitmeid lühi-, mängu- ja dokumentaalfilme. Ta on kirjutanud stsenaariume ja toimetanud telesaateid. Viimased kümmekond aastat on ta keskendunud peamiselt audiovisuaalse meedia sisu loomisele ja montaažikunstile.

## Isiklikku

Asko Kase kasvatab kahte poega, Lars Aureliust ja Franz Aureliust. 2018. aastast on tema elukaaslaseks Alisa Verde. 

## Lavastused

Asko Kase debüütmängufilm "Detsembrikuumus" räägib 1924. aastal aset leidnud 1. detsembri riigipöördekatsest. Mängufilm "" jutustab fiktiivse turvaärimehe Viljar Hundi (Raivo E. Tamm) võitlusest oma rivaali Urmas Sõõrumaaga.

## Filmid
* "Oopus ajudele" (lühifilm, 1997)
* "Omadega läbi" (lühifilm,1997)
* "I love running" (joonisfilm, 1997)
* "Werevestern" (animafilm, 1998)
* "Buddha Of The North" (lühimängufilm, 2000)
* "Linnapiloot" (lühidokumentaalfilm, 2001)
* "Konfiskeeritud" (dokumentaalfilm ETV sarjast "Eesti lood", 2003)
* "Kooma" (lühifilm, 2004)
* "" (mängufilm, 2006)
* "Kõige koledam taldrik" (lühidokumentaalfilm, 2007)
* "Katkised suhted" (tudengifilm, 2006)
* "Eesti rulett" (tudengifilm, 2006)
* "Aatom Eestis" (lühifilm, 2007)
* "Zen läbi prügi" (lühifilm, 2007)
* "Detsembrikuumus" (mängufilm, 2008)
* "Tondipoisid" (dokumentaalfilm, 2009)

## Telesaated

* "Üle mõistuse" (Kanal2, 2001)
* "Animatsoon" (ETV, 2001)
* "Kulturg" (ETV, 2002)
* "Vanad ja kobedad ilma grimmita" (TV3, Ruut, 2003)
* "Rolling Estonians" (Kanal2, Allfilm, 2002-2004)
* "Mõtlejad" (ETV, Ruut, 2005)
* "Promenaad" (ETV, Ruut, 2005)
* "Eesti selgeltnägijate tuleproov" 2009 ja 2010 (Kanal2, Osakond)
* "Eesti selgeltnägijate tuleproov" 2016, 2017, 2018 ja 2022 (TV3, Osakond)
* "Eesti tippmodell" 2014 (Kanal2, Osakond)
* "Tätte ja Matvere imeline ilmareis" (TV3, Eetriüksus, 2012-2013)
* "Hummeri jälgedes" (ETV, Eetriüksus, 2012)
* "Tondipüüdjad" (TV3, Reede, 2013)
* "Meie aasta Siberis" (Kanal2, Reede, 2013)
* "Päev, mis muutis mu elu" (Kanal2, Reede, 2014)
* "Saladused" (Kanal2, Reede, 2014)
* "Meie aasta Hiinas" (Kanal2, Reede, 2015)
* "Meie aasta Austraalias" (Kanal2, Reede, 2016-2017)
* "Meie aasta Iraanis" (Kanal2, Reede, 2018)
* "Meie suvi Iraanlastega" (Kanal2, Reede, 2018)
* "Meie aasta Aafrikas" (Kanal2, Reede, 2019)
* "Meie aasta Indias" (Kanal2, Reede, 2020-2021)
* "Tuuli Roosma mees" (Kanal2, Reede, 2021)
* "Kethi emmega Balkanil" (TV3, Stepihunt, 2022)
* "Meie aasta Indoneesias" (Kanal2, Reede, 2023)
* "Meie aasta Jaapanis" (Kanal2, Reede, 2024)
* "Meie aasta Brasiilias" (Kanal2, Reede, 2025)

## Tunnustus
* 2008 Eesti Kultuurkapitali audiovisuaalse kunsti aastapreemia (aasta film "Detsembrikuumus")

## Viited


## Välislingid
*  filmi andmekogus IMDb (inglise)
* Asko Kase andmekogus Eesti filmi andmebaas
* Asko Kase sotsiaalmeedia platvormil Instagram
* Andris Feldmanis. Vabariigi juubelifilmi režissööriks saab Asko Kase. / Eesti Päevaleht, 4. september 2007
*  Tiit Tuumalu. Asko Kase tegi lihtsalt filmi, mitte juubelifilmi. / Postimees, 17. oktoober 2008
* Sulev Teinemaa. Asko Kase. Persona Grata / Teater. Muusika. Kino, 2008, nr 12, lk 135–137